CONVOCATORIA DE CONVENIOS DE COLABORACIÓN EMPRESARIAL CON ENTIDADES PRIVADAS PARA ACTIVIDADES SOCIOCULTURAIS E DE INTERESE XERAL ORGANIZADAS POLO CONCELLO DE VIGO PARA O PROGRAMA “ VIGO EN FESTAS 2022”
ADMINISTRACIÓN LOCAL — Municipal — Vigo (Convenios, 08/06/2022)

EXPEDIENTE: 9226/335 TIPO EXPTE.: BASES REGULADORAS E CONVOCATORIA COLABORACIÓN EMPRESARIAL En data 2 de xuño de 2022 a Xunta de Goberno Local prestou aprobación a convocatoria de convenios de colaboración empresarial con entidades privadas para actividades socioculturais e de interese xeral organizadas polo Concello de Vigo. O que se publica para o xeral coñecemento. A estruturación dun programa anual de convenios de colaboración empresariais con entidades privadas para o desenvolvemento de actividades socioculturais de intereses xeral organizadas polo Concello de Vigo, a través das bases e da convocatoria anual. Poderá ser obxecto de colaboración o programa “VIGO EN FESTAS 2022 que contén as actividades relacionadas no Anexo I das bases reguladoras. Poderán ostentar a condición de entidades colaboradoras as persoas xurídicas sometidas a dereito privado, españolas ou estranxeiras, que teñan plena capacidade de obrar o non estean incorridas en algunha prohibición de contratar das previstas na Lei 9/2017, de 8 de novembro, de Contratos do Sector Público. As formas de colaboración poderán ser tanto monetarias como en especie nos supostos legalmente estabelecidos. As achegas poderán cubrir a totalidade ou parte da actividade obxecto de colaboración. Sempre que a actividade obxecto de colaboración o permitan, as achegas poderán proceder de varias entidades colaboradoras. En tales casos, cada entidade formalizará o seu respectivo convenio de colaboración segundo o modelo do anexo II. A publicación da convocatoria que conten a relación de actividades municipais obxecto de colaboración por entidades privadas, e dos prazos de presentación de ofertas, será no BOPPO e na páxina web municipal con arranxo ao calendario recollido na base SÉTIMA: O programa “VIGO EN FESTAS 2022” contén as actividades relacionados no anexo I desta convocatoira. Para todos os supostos anteditos, o prazo para a presentación de solicitudes para cada convocatoria será de 15 días naturais contados dende o día seguinte ao da publicación no BOPPO. Os suxeitos obrigados a relacionarse por medios electrónicos conforme o artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPC), presentarán a súa solicitude por medios electrónicos (https://sede.vigo.org) Noutro caso poderán presentar a súas propostas e solicitudes a través dos medios sinalados no artigo 16.4 da LPC. Recibidas as propostas nos prazos das respectivas convocatorias, procederase a avaliación das mesmas, así como da documentación presentada polos interesados. En caso de concorrencia de varias entidades, a prioridade determinarase de acordo aos criterios estabelecidos na base novena e de acordo coa puntuación establecida no punto sétimo da convocatoria anual. Todo isto farase mediante a instancia-formulario de solicitude que se establece para tal efecto con estas bases (Anexo III) As bases desta convocatoria están a disposición dos interesados na páxina web municipal (www.vigo.org), e servizo de Festas dende o día da publicación no BOPPO. A comisión de avaliación estará composta polo persoal técnico adscrito ao servizo, polo Concelleiro Delegado da área de Participación Cidadá e Festas e o persoal técnico do Servizo de Festas que procederán ao estudo das propostas presentadas para cada programa. Actuará como presidente o Concelleiro delegado da Area de Participación Cidadá e Festas e como secretaria/a o técnico/a do servizo. A comisión estudará as propostas e descartará previamente aquelas cuxa marca ou produto non se adecúe ao tipo de actividade ou acción programada, así como ao público destinatario, sobre todo naquelas actividades de tipoloxía infantil ou familiar. Posteriormente valoraranse o resto da propostas en base aos seguintes criterios: a) A/s oferta/s economicamente máis vantaxosa/s: ata 5 puntos b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos. c) Calidade técnica da publicidade: ata 2 puntos. d) Compromisos efectivos dos solicitantes con accións de interese público: ata 1 puntos. a) A/s oferta/s en especie cuxa valoración económica sexa máis vantaxosa/s: ata 4 puntos. b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos c) A adecuación da/s oferta/s ao programa no que vai a ser encadrado a actividade ou acción proposta: ata 2 puntos. d) Calidade técnica da publicidade: ata 1 punto. e) Compromisos efectivos dos solicitantes con accións de interese público: ata 1 punto CCP/amg Vigo, na data da sinatura dixital A Xefa do Servizo de Festas Mª. Nestor Omar Gortari Arrancudiaga CONFORME: O Concelleiro Delegado da área de Participación Cidadá e Festas Pablo L. Estévez Rodríguez Descrición da actividade: Programa de actividades desenvolvidas ao longo dos meses de xullo, agosto e setembro que comprende: Concertos nacionais e internacionais no Auditorio ao Aire libre de Castrelos, actividades e espectáculos en diferentes localizacións, e outras actividades de interese xeral que poidan ser encadradas no programa “Vigo en Festas” 2022. As actividades que compoñan o programa “VIGO EN FESTAS 2022” están recollidas no decreto asinado polo Concelleiro Delegado da área de Participación Cidadá e Festas, con data 13 de maio (expte.- 9197-335), e que inclúe ás seguintes actividades: - Concerto Día Internacional do Jazz o 30 de abril. - Concerto de Xosé Lois Romero e Aliboira, no Torreiro de Bembrive o 2 de Xullo. - II Festival de música Clásica e Jazz na Praza de Compostela dende o 5 ao 9 de Xullo - Exhibición de Danza Urbana Vikul en Samil o 14 e 15 de Xullo - Concerto de Gwendal e Batea no Palco exterior de Castrelos o 25 de Xullo - XIV Certame Cancións dos Nosos Barrios, na finca de San Roque dende o 26 ao 29 de Xullo - Festa da Brincadeira de Bouzas dende o 6 ao 8 de Maio - XVIII Festival Folclórico Internacional Concello de Vigo dende o 21 a o 24 de Xullo - Festa da Sardiña os días 6 e 7 de Agosto - Festival Internacional “O Marisquiño” dende o 12 ao 14 de agosto. - Festa do Polbo o 14 de Agosto - Festa do Mexilón o 4 de Setembro - Vicus Spacorun o 10 e o 11 de Setembro